QUEDAN DEZ XOGADORES
Acercámonos á final de Beast Games.
E despois deste xogo,
só continuaredes seis.
Eses seis competirán no último xogo
por estes cinco millóns de dólares.
De tolos. Só quedan dúas probas?
A única forma de pasar á ultima proba
é que vos voten os vosos rivais nesta proba.
Hoxe non marchamos.
Claro que non, estou de acordo.
En cada sala, hai un teléfono.
Podedes usalo para falar cos outros xogadores
e traballar xuntos para decidir quen pasa en cada rolda.
Cando un xogador teña asegurada a praza no top 6,
xa non poderá votar.
Co cal, igual vos convén deixar os vosos aliados para despois.
Contade comigo.
Vou pasar e vós ides ser testemuñas.
Vou pasar esta proba.
Estou acabado.
Non sei que trucos agocha Jimmy na manga.
Ben, e para que sexa máis divertido
ides poder subornarvos
para conseguir votos usando o diñeiro que collestes.
A maioría colleu miles de dólares.
Grazas.
E algúns mesmo centos de miles.
Vou coller 650 000.
E un marchou sen nada.
- Ai, Patrick. - Estou ben, non me preocupa.
E será cousa vosa decidir como ides comprar os votos.
Pero non esquezades que darlle diñeiro a alguén
non garante que vaia votar por vós.
Así que asegurádevos de poder confiar nesa persoa.
Tanto ten cantos cartos lles tire
porque non van cambiar de parecer.
Tanto me dá este diñeiro.
Vin para gañar.
O 930 non ten diñeiro para subornar,
así que terán que votalo polos seus méritos.
Non cheguei ata aquí para nada.
Vin para gañar e vou deixar o pelello.
Que comece o tempo!
Tedes unha hora para decidir
quen será o primeiro finalista,
así que usade as palabras e o diñeiro sabiamente.
Ó comezo, foi un caos.
- Ola. - Por que "Ola"?
- Ola. - Por quen votamos?
Non son a preferida de ninguén.
Que estrés.
Que van facer os outros?
Estou farta de pactos.
Eu tamén.
Intentaron traizoarme.
Nin de broma me van votar.
Como vai?
Quería dicirche que vou votar por ti.
De todos nós, es a que máis merece seguir.
Agradézocho.
Cando teñamos algúns números, teremos claro a quen votar.
- Diga. - Que tal?
Non sei, confundida.
A persoa que votemos xa non poderá votar máis.
Iso é o peor. Eu quero que Twana sexa a primeira.
Creo que ten a maioría dos votos
e que debería ser das últimas
porque ten diñeiro para subornarnos.
Si, levas razón.
Ó principio a 830 semellaba ser a preferida,
pero os xogadores cambiaron de estratexia
ó recordar que a persoa que avance ó top 6
xa non poderá votar nas seguintes roldas.
Estaba pensando en votar a T, ti que dis?
O único malo é que non poderá votar máis.
Non creo que ninguén vote por outra persoa.
A cousa vaise poñer perigosa e non sei o que pasará.
Temos que conseguir votos canto antes se queremos pasar.
E se lle dicimos a T para saírmos Queen, ti mais eu?
Vai ter que confiar.
Fala con ela.
Vale.
Tes que ser ti.
Ola, Twana, son o teu compañeiro de piar, o 831.
Ola, dime.
Creo que non hai dúbida de que vas pasar.
Que necesitas de min?
Necesito o teu apoio e que me votes mentres esteas aquí.
Vale. Vou facer un par de chamadas para ver que pensa o resto.
Pensei que ía ser doado.
Pero estase poñendo moi difícil.
Aínda que a 830 era a elección obvia,
neste caso, Jeff suxería votar a outra persoa.
Aínda quedaba tempo nesa rolda
e todo estaba por decidir.
Ola, Emma, son JC. Que tal?
Emma, tes que empezar a xogar por ti mesma.
Non me arrepinto do que fixen.
Agora estou nunha situación malísima,
pero non pasa nada. Non me importa.
Estaba moi unida ó 566,
pero anavalloume polas costas…
Vou coller 650 000.
…e sabotou os demais
cando podiamos levar cen mil repartindo de xeito equitativo.
Dóeme porque dixo que nunca me faría dano
e que me levaría ata a final.
Como puido pensar que isto non me ía facer dano?
Quedan 14 minutos.
Nesta primeira votación,
todos deberiamos estar de acordo.
Vale, eu opto por Emma.
Estou de acordo.
Foi a máis prexudicada onte á noite.
Estiven falando con Pat e imos votar por ti
porque todos estamos de acordo.
- De veras? - Ó cento por cento.
En canto a honradez, penso que é a máis honrada
de todo o grupo.
É a persoa máis pura do grupo.
Quedan menos de dez minutos
para que comecemos o reconto.
Son Patricio.
Boas, Pat.
Imos con Emma.
Quedan cinco minutos.
Vou facelo co corazón e vou votar a Emma primeiro.
Eu tamén ía votar a Emma.
Meréceo.
Si, é boa rapaza. Quero dicir, está sendo sincera
- e non manipulou a ninguén. - Exacto.
Só quería asegurarme de que todos imos votar a Emma
porque o merece.
Parece que xa está decidido, así que non te preocupes.
Cinco, catro, tres, dous, un.
Colgade os teléfonos e ide ó balcón.
830, diríxete ó teléfono vermello
e dime a quen votas.
Diga.
Ola.
Quen queres que pase e compita na proba final?
Quero que pase o cuarto andar,
a 937, Emma.
Un voto para a 937.
Segundo andar, diríxete ó teléfono e dime a quen votas.
Diga.
O meu voto é para…
a 937, Emma.
- Por que? - Merece loitar polos cinco millóns.
Graciñas por votar.
Terceiro andar.
O dos petos cheos.
Don 650 000 $.
Por quen votas?
Chámame.
Diga.
Son o dos petos cheos.
Díxeno con cariño.
Eu vou votar pola 937, Emma.
Un voto para a 937.
Diga.
A quen votas?
Xa temos os votos.
Comezaremos coas persoas que obtiveron votos, pero non gañaron.
Cun voto temos a 424
e a seguinte máis votada é…
a 937
con todos os demais votos.
Es a gañadora!
Grazas!
- Grazas! - Si! Emma!
Todos semellaban contentos porque Emma,
sen dúbida a xogadora máis inocente,
tivera unha praza na final.
937, es a primeira dos seis que pasa.
- Parabéns. - Grazas.
937, ocupa a primeira cadeira.
Imos comezar a segunda rolda.
Temos tempo.
Pero logo de cada rolda,
restaremos dez minutos do tempo.
Ou sexa que nesta rolda teredes 50 minutos.
E lembrade
que se non tedes o apoio do resto de xogadores,
se cadra podedes compralo.
Teñen que pensar na estratexia.
Eu teño algo máis de diñeiro e vou esperar
a que me compren o voto.
Non me van subornar.
Non teño nin un dólar co que subornar.
Que pensas de Pat?
Pasará á seguinte rolda?
Creo que o espera un camiño único.
Pero non ter cartos non implica non ter enxeño.
Entón, para asegurar o seu posto no xogo, Patrick ideou un plan brillante.
Veña.
Diga.
Penso que sería boa idea facer: muller, home, muller, home.
Para ser xustos.
A xente di de votar muller, home, muller, home.
Deberiamos votar muller, home, muller, home, como din.
Por se aínda non vos decatastes da xogada…
Que perigo.
- …é tal que así. - Como vas facer, meu?
Sabemos que non imos votar o 453 nin o 566
por seren egoístas e coller máis diñeiro que o resto.
Tendo en conta que o 453 e o 566 xa son causas perdidas,
un voto alterno entre xéneros pode parecer unha medida xusta,
pero en realidade aumenta as probabilidades do 930 de pasar
e elimina rapazas por defecto.
A pesar de todo, a súa idea espallouse.
Deberiamos votar home, muller, home, muller.
- Abofé. - Estamos pensando en home, muller.
- Van votar muller, home. - Xenial, paréceme ben.
Pero aínda que o seu plan funcionaba,
alguén tiña outro.
Boas.
- Ola, Jeff, son JC. - Ola, JC.
Escoita…
Eu vou votar por ti, vale?
Quero que chegues á final e gañes.
E que atopes a cura para Lucas.
Atoparemos terapias e curas para nenos con CTD.
- JC… - Téñoo ben claro.
Grazas.
Oxalá reunamos os votos.
Eu vou falar cuns cantos e a ver se consigo que te voten.
- Grazas, irmán. - Para o segundo, pensei en Jeff.
A ti que che parece?
Paréceme ben.
Eu vou votar a Jeff.
Ti xa o tes claro?
Non che sei, aínda non o decidín.
Jeff.
Quería falar contigo.
Vou votar por ti.
- Agradézocho. - Tes o meu voto,
se me dás todo o que tes.
Estarías disposto?
Iso está moi feo.
Todos están xogando á súa maneira.
Xa.
Dálle unha volta.
Si, xa te chamarei.
Trala oferta do 453, Jeff ten que tomar unha decisión.
Pagaralle a Michael por unha oportunidade na final?
Ou quedará co diñeiro?
Se cadra fai algo totalmente inesperado.
- Que che parece? - É sinxelo.
Collín máis do que debía…
Quero coller 7272.
…e agora cumpro penitencia.
É pouca cousa.
Pero os que van detrás de min,
a 817, a 947, a 424 e o 974
reciben 757,50 cada un
e así teriamos a mesma cantidade, que debía ser 4400.
Interesante. Sen nada a cambio.
Para ter a conciencia máis tranquila.
Vaites!
Agora ten máis cartos.
Que?
Miña nai querida.
Quero que saibas
que o fixen por ti, Queen, Courtney e Gage.
Envieivos 757,50.
É a cantidade que collín de máis e nunca debín facelo.
Isto igualará as cousas e farame sentir mellor.
Sei que non é moito.
Non quero mercar nada.
Non deixei de darlle voltas.
Gañareino como é debido.
É un bo xesto.
Grazas.
Ben, rematou o tempo.
Chamádeme e dicídeme a quen votades.
Vou collelo eu antes.
Son máis rápido.
Diga.
Voto pola 830.
Pois un voto para a 830, grazas.
Voulle dar un cariño ó 930.
Vale, votas polo 930.
- O 974. - Votas polo 974?
Ai, non. Ese é Gage.
Que número ten Jeff?
O 831!
- Agora todos saben por quen vota. - O 831.
Interesante.
Un cada un.
Canto dramatismo!
Diga.
Ben, xa teño os resultados.
Tres persoas obtiveron votos,
pero só unha vai sentar nesa cadeira.
930, tes un voto.
830, ti tamén tes un voto.
E todos os demais votaron polo…
831!
Pasas á seguinte rolda.
- Xenial. Dáme unha aperta. - Iso é.
- Moi ben, Jeff. - Vamos!
Si, Jeff!
- Incrible. - Que fas aquí?
- Marcho. - Vaite.
Es o gañador e continúas na loita polos cinco millóns de dólares!
Tanto ten se pagarlle á xente era un acto sincero
ou simple estratexia,
porque lle funcionou.
- Non pode ser. - Parabéns.
Fixen cousas incribles,
pero esta leva a palma.
- Si, Jeff! - Que tal, bonitiña?
- Alégrome de que o conseguiras! - Alucino.
Moitas grazas por votar por min.
Sei que agora non podo votar,
pero a todos cos que falei defendinvos.
Os seis mellores estarán aquí e iso é o que quero.
Quero competir contra os seis mellores para gañar os cinco millóns
e quérovos a todos.
Como a última vez, teredes dez minutos menos.
Que comecen os 40 minutos!
Comezamos a seguinte rolda. Boa sorte.
Tralo caos da rolda anterior,
que Jeff fora o segundo escollido
axústase á perfección co plan de Patrick.
Porén, agora os xogadores dubidan se seguir ese plan.
- Ola. - Polo que sei…
- Si. - …o plan é home, muller, home, muller.
Ti que opinas diso?
Paréceche ben?
Se seguimos así, ti estás dentro.
Se Michael e JC están de acordo.
E se Courtney, Yessi e Queen tamén.
Pero logo de pensar ben as cousas,
Twana decatouse de que o plan de Patrick podía ter outras intencións.
- Yessi. - Falando con Gage
decateime dunha cousa.
Se facemos home, muller, home, muller,
quedan tres mulleres eliminadas.
Xa, tía, pois nada.
Esquéceo. Patrick alucina.
E os votos do 453 e o 566 serían decisivos.
Vouche ser moi sincera.
Para min, no top 4 estades ti, Courtney, Gage e eu.
Si, xa.
Pensei unha estratexia.
É un pouco incómodo, pero teño que preguntarcho:
Se queres pasar nesta rolda, está ben,
pero tes que darme dez mil para subornar a Mikey e a JC.
Sei que é moito pedir,
así que entendería que non quixeses.
Quero saír de aquí, así que douchos sen problema.
De acordo. Grazas, T.
Yessi aceptou apoiar a Twana para que gañe esta rolda
e a cambio Twana deulle a Yessi 10 000 $ para conseguir votos na seguinte rolda.
A pesar de que elas non ía seguir o plan de Patrick,
el non se decataría ata a seguinte rolda,
cando intentasen votar a dúas mulleres seguidas.
Tres, dous, un.
Acabou o tempo!
Quedan catro prazas para a final de Beast Games.
Imos ver quen consigue a seguinte.
830, chámame.
Ola, son Karl.
Ola, Karl.
Vou votar pola 974.
A 830.
Voto pola 830.
Ola, meu.
Creo que nunca me dixeron: "Ola, meu".
É un dicir.
Non, está ben.
Voto pola 830.
Xa teño todos os votos.
830…
fuches a máis votada e es a gañadora desta rolda.
- Grazas. - Si!
- Mimá, fantástico. - Grazas.
Es a terceira persoa que pasa
á final de Beast Games.
Non podía ser outra.
Que ben.
Tres lugares ocupados.
Xa só quedan tres.
Que comece o tempo.
Estamos a quedar sen cadeiras. Agora ou nunca.
Estou preocupado.
Ó final, isto das votacións en grupo xa non vai funcionar
e ides ter que aceptar a realidade
e buscar outro camiño que vos leve ata as cadeiras.
Nunca xogaron limpo.
Non saben xogar limpo.
Eu non vou xogar así.
Suite de Michael.
Ola, Michael.
Teño a sensación de que esta é a miña.
Estou disposto a darche a miña parte.
Canto tes?
Teño 4439 $.
Pois vale.
- Tes o meu voto. - Agradézocho.
Aquí me tes, en fronte.
Grazas.
Ofréceme 4439 $.
- Diga. - Podemos comprar
o voto do 453 e do 566.
Chegados ata aquí xa saben
que ninguén os vai votar e se poden conseguir máis cartos farano.
Non creo que iso os vaia convencer.
- Non? - Non.
Igual xa falaches con eles
e xa o negociastes, pero eu non.
De verdade?
- Si. - Vale.
- Chámote agora. - Gage debeu esquecer
que os concursantes poden verse,
porque acaba de mentirlle a Yessi
xusto despois de que o vira falar con Michael.
E como ela ten máis diñeiro ca Gage
decidiu asegurar o voto de Michael por si mesma.
Se me dás a túa palabra de que vas votar por min,
douche 7439.
Está ben, mándamos.
Vale, grazas.
Acabo de gañar sete mil máis, home non!
Mikey prometeulles o seu voto a moitos,
pero como dixen antes, é decisión do xogador
cumprir ou non coa súa palabra
- aínda que lle compraran o voto. - Ola.
Gustaríache saber o que penso?
Non.
Dixeches que non?
Dixen. Non teño máis que dicir.
Vale, ben.
Veña, boas tardes.
Neste punto era ben sabido que Mikey
nesta rolda só quería cartos.
Pero o que non sabían era que lles estaba mentindo a todos.
Suite de Michael.
Non sei que facer e quería pedirche consello.
Eu creo que vou…
Gage ofreceume 4439 $ polo voto.
Pois avísame se podes axudarme.
- Claro. - Vale, xenial.
Abur.
- Ola. - Ola, Court, teño o voto de Mikey.
Canto quererías?
Pero se me dixo que ía votar por min ou por Gage.
- Como? - Si, non te fíes.
- Ola. - Vouche ser totalmente sincera,
quero gañar esta rolda.
Tía, tes 14 000 $.
Se queres gañar, tes que pagar.
Mikey quere 6000.
Ti canto queres?
- Que complicado. - Douche 2000
e así terías 6000 para darlle.
Vale, mándamos.
Agora Yessi vai arriscalo todo.
De mil concursantes ós dez mellores.
Chegou moi lonxe
para saber se xogar de xeito inocente paga a pena.
Se alguén que lle mercou o voto, mente,
a súa participación en Beast Games podería rematar.
Porén, non era a única cun plan maxistral.
Diga.
Todos queren gañar.
Que che parece se agora pasa un home?
O tema é:
non teño votos, así que voto por ti se ti votas por min.
Votarei por ti porque creo en ti.
- Ei! - Por fin colles.
Mikey quéreche os cartos, ten coidado.
- Como o sabes? - Estanos enganando.
Vótasme?
- Queda un minuto. - Oe, temos 50 segundos.
Teño os votos de Gage e Pat
e quería ter o teu.
E non te fíes do 453.
- Vale, trato. - Ben, adeus.
Adeus.
Aproveita cada segundo para negociar.
Soa o teléfono.
- Yessi! - Se ides enviar diñeiro,
eu faríao xa.
Isto non é tan doado como algúns pensades.
Diga.
Se me transfires 10 000 agora mesmo,
tes o meu voto.
Non teño 10 000.
Tres, dous, un.
Acabou o tempo!
Vide todos á fronte.
Esta é a primeira rolda
que non tivestes claro por quen votar.
As chamadas que ides facer
e as palabras que ides dicir son moi importantes.
A cousa promete.
453, chámame.
Seica che enviaron 7000 $.
Si, a 947.
E por que o fixo?
Para que a vote.
E vala votar?
- Si, voto por ela. - Moi ben.
Ostras.
Eu voto polo 930.
Voto pola 947.
Ola, meu, son eu outra vez.
Sempre me pilla desprevido.
Eu vou votar pola 974.
A 424.
- Ola, 566. - Ola.
Eu vou votar pola 424.
817, o teu voto é máis importante do que cres.
Ola.
Voto a…
Con sorte fixen un pacto e serei a seguinte.
- Segura? - Teño que mirar por min.
Vale.
A ver que pasa.
Moi ben.
Xa temos gañador.
E non é quen eu pensaba.
947.
930.
974.
E 424.
Todos tivestes, polo menos, un voto.
947, tras pagar 15 000 $,
obtiveches tres votos e gañas a rolda!
- Funcionou! - De tolos.
Arriscácheste e agora tes un asento diante dos cinco millóns.
Parabéns.
Moi ben, Yessi!
- Ben feito! - Síntoo por vós.
Algúns só votaron por ti porque lles pagaches.
Parabéns.
Ben feito. Estou orgullosa de ti.
E gran parte dese diñeiro deullo a 830.
Sei que é moito pedir.
Quero saír de aquí, así que douchos sen problema.
Deuchos sen pedir nada a cambio.
Grazas a ti está aquí.
Tranquila.
Non pensei que ía chegar ata aquí deste xeito.
Quedan seis concursantes nas torres.
Pero só dúas prazas na final.
Nesta rolda só teredes 20 minutos
para gañar os votos.
Que comece o xogo.
Os 20 minutos comezan xa.
Só quedan dúas prazas para pasar este xogo.
Coa auga ó pescozo,
os concursantes comezan a estar desesperados
por conseguir votos como sexa.
Ola.
Se che dou todo o meu diñeiro, votas por min?
Mándamo, tes o meu voto.
Perfecto.
Que fas?
Pois intentar asegurar o quinto asento.
Cal é a estratexia?
Facer o que faga falta e ter fe.
- Boa sorte. - Grazas.
- Ola. - Ola!
Voto por ti se ti votas por min.
De acordo.
Eu voto por ti.
- Moitas grazas. - Adeus.
- Diga. - Ola, son Queen.
Ola.
Estou segura de que Mike e Patrick van votar por min.
Só necesito un máis para gañar.
Daquela, estou fóra.
Si, porque JC non vai votar por ti
e Mike tampouco, así que…
- Non sabes? - Xa.
Vale, paréceme ben.
Vas votar por min?
Si.
Xenial. Adeus.
- Mimá! - Que está a pasar?
Van votar todos por min nesta rolda.
Mikey dixo que si,
Patrick tamén
e Gage tamén, así que debería estar feito.
A dez minutos de rematar a rolda,
semellaba que Queen tiña a maioría dos votos.
Pero o tempo aínda non rematou e todo pode cambiar.
Diga.
Ola, son JC.
Dime.
- Vouche dicir o que pasa. - Vale.
Queen está reunindo votos.
Xa.
Canto vale o meu voto?
Eu non quero mercar votos
porque quero que me voten porque cren en min.
E se só teño o teu voto por cartos,
non o quero porque eu non son así.
Se votas por min é porque queres que siga aquí.
Se queres máis cartos, non teño suficiente para convencerte,
así que espero que votes por min de corazón.
Por suposto. Non. Iso é o que quería oír.
Só quería asegurarme de que pensamos igual.
Xa.
Voute votar porque quero que sigas.
- Grazas, JC. - Veña, adeus.
Diga.
Como vas?
- Indo. - Xa.
Vou votar por ti.
Vale.
- Vas votar por min? - Si.
Se che din o contrario, non fagas caso.
Prefiro que pases ti.
A cambio quero que votes por min.
Voto, claro que si.
Conta comigo.
- Xenial, grazas. - A ti.
Veña, cóidate.
Como vai por aquí?
De momento, parece que hai empate.
Entre ti e quen?
Queen.
- De veras? - Si.
- Que vai votar por ti? - JC
e o 974.
O 974.
Eu voto por el desta volta.
Courtney sabía que tiña unha oportunidade,
entón, á desesperada, chamou a única persoa que pensou que tiña votos.
Teño que chamala.
- Ola. - Ola, son Court.
- Dime. - Quería pedirche o voto.
Por suposto, es a miña favorita.
- Vale, ben, graciñas. - Veña.
- Adeus. - Adeus.
Creo que teño os votos de Gage, JC e Queen
e ela ten o de Michael e o de Pat. Poida que esta sexa a miña.
Moi ben, rematou o tempo.
Colgade os teléfonos e achegádevos ó balcón.
Espero que aproveitarades ben o tempo
porque chegou o momento de votar.
Dádeme unha chamadiña.
- Que me dis? - Voto pola 817.
A 424, Courtney.
Voto pola 974.
É complicado porque me prometeron moitas cousas.
Mimá, voume desmaiar.
Vai estar entre eu e Queen, pero se Queen non votou por min,
non tería máis votos.
Vexamos quen vai ocupar o quinto asento.
453…
recibiches un voto.
Quen?
Que raro.
817…
ti tamén recibiches un voto.
Non hai nada seguro.
424.
Esa son eu.
Ti, en cambio…
tamén recibiches un voto.
Como? Non me colle na cabeza.
Que forte.
Ou sexa que tamén me mentiron.
Quen?
- Pois estou fóra. - JC non vai votar por ti.
Mikey tampouco.
Agarda, teño que facer unha chamada.
- Diga. - Vou votar por ti.
- A cambio quero que votes por min. - Voto, claro.
- Ola. - Ei!
Non vou votar por Courtney, senón por ti.
Ti votas por min e eu por ti?
Claro.
Díxenlle que ía votar por el.
- E valo facer? - Non.
Por quen vas votar?
Eu por Court.
E se che dou os meus cartos polo teu voto?
Votaríasme?
Vale.
Subornei a 817 cos cartos que me quedaban.
Entón a quen vas votar?
Vou votar pola persoa que sei que non vai ter ningún voto.
- O 453. - O 453?
Ostras! Como? Que?
974,
recibiches tres votos e es o gañador.
Parabéns.
E co xiro argumental máis enxeñoso que vin en todo o programa,
continúas na loita polos cinco millóns de dólares.
Fóichevos espelido o 974.
- A min non me gusta… - Que feo.
…a falsidade.
974, por que me mentiches?
Court, a min fíxome o mesmo.
Fíxoche o mesmo?
Fíxeno por pura estratexia
para pasar á seguinte rolda.
Perdón por mentirvos.
Mira, eu perdóote, pero eu non xogo así.
Respéctoo.
Que duro.
Que agoniante tivo que ser.
Ben, chegou o momento da última rolda.
Só queda unha praza na final
e é a vosa última oportunidade para conseguila.
Novecentas noventa persoas
foron eliminadas
durante nove episodios.
Para estar nesas torres,
levades semanas vivindo aquí.
Co paso do tempo creastes vínculos.
- Fixestes amigos. - Sabía que o conseguirías.
Sabíao.
Destes un paso adiante cando ninguén o facía.
E xa temos gañador!
- Ostras, Mikey. - Algúns xa sodes familia.
Porque rara vez teño xente que sexa forte por min.
Penso en ti como nunha irmá maior.
Levades semanas lonxe das vosas familias,
sacrificando o voso tempo con elas
a cambio dunha oportunidade de cambiar a súa vida e a vosa para sempre.
Ides deixar que todo sexa en van?
Os próximos dez minutos serán os máis importantes das vosas vidas.
Van decidir se gañades ou non os cinco millóns de dólares
ou se sodes un dos catro xogadores que serán eliminados de Beast Games.
Poñede o último temporizador.
Moita sorte ós cinco.
Non envexo o estrés que ides sufrir.
Que comece o tempo!
Mira a JC.
Correu cara ó teléfono.
Que irá facer?
- Si! - Ola, Mikey. Son JC.
Se che dou 10 000, votarías por min?
Si. Déixame facer un par de chamadas e dígoche algo.
Vale.
A loita acaba de comezar.
Boas, son Mike.
- Chámasme ti? - Chamo, si.
Non tes cartos, non?
Queres gañar uns cartiños?
Encantaríame que votases por min.
Xa, e eu quero que ti votes por min.
Como?
Douche cartos a cambio do teu voto.
Eu…
Pero… Eu non…
Os demais van votar por ti?
Non estou falando dos demais, estou falando contigo.
A ver, comezamos con dez.
Dez mil?
Pero só se ti tamén votas por min.
Deixa que faga unha chamada e dígoche algo.
Vale, graciñas.
O 453 comezou a meter os cartos na ecuación.
566, cal é o plan?
Pois teño que chamar a Queen e ver que pode facer por min.
- Non estou fóra. - Non tal.
- Diga. - Ola, Queen. Son JC.
- Ola. - Quero que me escoites con atención.
Teño posibilidades de conseguir esa última praza.
Xa teño o voto dunha persoa.
Eu tamén teño o voto dunha persoa.
- Ola, Court. - Ola, Queen.
Votas por min?
Tía, podemos intercambiar os votos para estar iguais.
Ti tamén tes o voto de alguén?
- Si, señor. - De quen?
Tanto ten.
Tanto ten?
Tes 650 000
e sei que vas usalos para mercar votos,
entón se queres que vote por ti,
dáme 150 000 $.
- Estás a pedirme 150 000 $? - Si.
- Cólgaslle? - Si.
Perdeu a chaveta, ou?
Pois iso.
Canto lle darías?
Vinte.
- Queen? - Si.
Tía, que loucura.
Meu, acaba de chamarme JC
e díxenlle que só votaría por el se me daba 150 000 $,
e vai e cólgame.
Mikey quere o meu voto por dez mil.
Para que votes por el?
Agarda, non colgues.
- Ola? -Ola, son Michael.
Xa sei que dás 10 000 polo voto.
Díxomo Patrick.
- Si. - Canto me ofreces?
Quince.
- Canto queda? - Catro minutos?
Vale, chámote agora.
Nesta rolda, cada un mira polo seu beneficio.
Dirán o que sexa para ter o voto.
Diga.
Hai unha persoa que vai votar por min.
Votaríasme para conseguir a praza?
E ti por min?
Non me respondiches.
- Teño outra chamada. - Pero vas…?
- Diga. - Ola!
Falei con Queen para que votase por min
e pídeme 150 000.
Patrick díxome que ti lle dás 10 000…
- Si. - …polo voto.
- É certo? - Si, el non ten cartos.
Non ten cartos, non ten nada.
- Xa. - Entón…
É que falei con Patrick e díxenlle:
"Quero preguntarche algo, Patrick, votarías por min?"
- E díxome que si. - E canto lle vas dar?
Aínda non falamos de cartos.
Vaia, interesante.
Se non consigo outro voto, non teño máis que facer.
E que queres facer?
Pois xa non che sei.
Ti vas ó teu e eu ó meu?
Si. Xa se me ocorrerá algo.
Quedan dous minutos e 44 segundos.
- Unha praza. - Xa.
Non deberías chamar a alguén?
Están todos ocupados.
- Porque sodes impares? - Claro.
- E non tes con quen falar? - Non.
- Vou ver a que andan. - Vale.
Non vou aceptar subornos nin subornar a ninguén para pasar.
Quero que voten por min porque me queren aquí.
Conseguiralo?
- Se Deus quere. - Que votos tes?
Sei que Courtney non quere que pasen o 453 nin o 566.
Cres que a 424 vai votar por ti, pero, quen máis?
Teño un plan.
Diga.
En resumo: Courtney non vai votar por vós.
Vai votar por min.
Xa, para que pasen mulleres. Non son parvo.
Votarías por min?
Queda oficialmente un minuto.
Voto, claro que si.
Non queres cartos? Vasme dar o voto sen máis?
E a quen voto logo? A Courtney?
Non me levo tan ben con ela coma contigo.
A JC? Que rompeu a nosa alianza, mentiu e traizoounos a todos?
Ou a Mike? Que non xoga limpo con ninguén.
- Vaslle quitar algo a Mike? - Vouno intentar.
Pois acepta o suborno de Mike. Eu tamén o vou aceptar,
pero vota por min.
- Feito. - Xenial.
- Parabéns, Queen. - Grazas.
Merécelo.
Ola, son eu. Acepto os 10 000 a cambio do voto.
Quedan 30 segundos.
Última oportunidade para negociar.
Tarde, agora xa decidín o voto.
Vaia, vale.
Si. Abur.
- Diga. - Só quería dicirche…
Dez segundos!
- Dime. - …que tes o meu voto.
Se eu teño o teu, xenial.
Grazas, Mikey.
Que che vaia ben.
- Grazas, igualmente. - Paz.
É mentira.
Rematou o tempo.
- Di que vota por min, pero non o fará. - Quen?
O 453, coñézoo ben.
Se cadra teño sorte e ocorre un milagre
e alguén me dá a praza e a oportunidade para os cinco millóns.
Ben, chegou o momento de votar.
817, vas ser a primeira en votar. Chámame.
Por que vas dicir o número que vas dicir?
A razón pola que vou dicir o número que vou dicir
é que foi un dos mellores rivais.
Voto polo 930.
O teu derradeiro voto é para o 930.
- Correcto. - Ben, queda rexistrado o voto.
Vale.
424, es a seguinte.
- Boa sorte. - Grazas.
Chámame.
- Ola, meu. - Ola, meu.
- Gañei. - Pois si
porque poida que ese sexa o meu último adeus.
- Cres que vas ser eliminada? - Si.
Chamáronme unha vez e media nesta rolda.
Ninguén me chamou e non…
- Só te chamou unha persoa? - Si.
Están todos ocupados.
- E non tes con quen falar? - Non.
Esta pode ser a miña despedida
e quero despedirme dos que están aí.
Ostras. Estase despedindo de vós.
Non.
Por quen votas?
O 566.
- O 566? - Si.
Por que?
Votou por min varias veces nas roldas anteriores.
Díxome que non me fiara do 974 e levaba razón.
974, por que mentiches?
Fíxeno por pura estratexia
para pasar á seguinte rolda.
Entón votas polo 566 porque che dixo que non te fiaras do 974 e tiña razón.
- Correcto. - Vale.
Díxeno mirándoo ós ollos e foi raro.
566.
Dáme a que pode ser a chamada dos cinco millóns de dólares.
Por quen votas?
Vou seguir votando pola mesma persoa que as dúas veces anteriores: Court.
A 424.
- Por que? - Porque é sincera.
Xogou este xogo con honestidade, honradez e sen maldade.
E non podo dicir o mesmo doutros.
Sobre todo dunha.
Entón se queres que vote por ti,
tes que darme 150 000 $.
E… iso.
- Vale. - Grazas.
930, é a túa quenda.
Fala comigo.
Deus.
É unha chamada importante, meu.
Por quen votas?
Vou votar pola 817
porque ten a maioría dos votos
e ten que pasar ela.
Pensas que a 817 ten a maioría?
Penso.
- E por iso a votas? - Si.
Vale.
O xogo aínda non rematou.
Temos catro xogadores cun voto,
co cal quen reciba o seguinte voto pasa
e os outros catro quedarán eliminados.
A última persoa en votar é o 453.
Ningún contaba co voto do 453.
Tes o meu voto.
Grazas, Mikey.
Mente.
Fai a que pode ser a chamada máis importante da túa vida.
Pode votar, literalmente, a calquera.
A pesar de falar con todos eles,
non teño nin idea do que vai pasar.
Antes de dicir quen, dime os motivos.
Que pensas?
- Que que penso? - Si.
Pois penso que vou ser xusto escollendo a alguén que non me quixo subornar,
comprar nin mentir.
Cres que a persoa que vas votar
é a que máis merece pasar á final de Beast Games?
Si.
Que número leva?
O número…
- Ese é o teu voto? - Si.
Temos un gañador.
A persoa que leva a última praza para competir na final de Beast Games
é…
a 424!
- O que? Son eu. - Es ti.
A persoa que gañou esta rolda non foi quen fixo máis estratexias.
Dáme 150 000 $.
Nin quen máis chamou.
Nin quen máis poder de suborno tiña.
Nin quen intentou comprar votos.
Douche cartos a cambio do teu voto.
Eles catro quedaron eliminados.
Foi a 424, que pasou de teléfonos e de dramas.
Non vou aceptar subornos nin subornar a ninguén para pasar.
Quero que voten por min porque me queren aquí.
Mentres os demais se traizoaban…
Pois acepta o suborno de Mike. Eu tamén o vou aceptar,
pero vota por min.
…mantivo as distancias e obtivo a maioría dos votos
porque foi fiel a si mesma
durante toda a súa traxectoria en Beast Games.
Voume ser fiel a min mesma e dividilo entre tres.
- Son 3682. - Si, está ben.
Levo todo este tempo xogando con honradez
e espero que me funcione desta volta.
Parabéns!
Ides competir…
Pero, que raio…?
Non sabía que había fogos. Asusteime.
- Pasaches! - Pasei!
- Tes a última praza. - Como?
Ides competir por cinco millóns de dólares.
Vai por eles, Courtney!
- JC! Votei por ti. - Grazas.
Vai por eles, Court.
Que alucine.
E o resto, estas últimas semanas, pelexastes moito
e podedes estar orgullosos de chegar ata aquí.
Parabéns, 424. Alégrome.
É a persoa que máis limpo xogou sempre.
Grazas, JC.
Parabéns, rapaces.
Únete ós gañadores, Courtney.
Corre onda os teus compañeiros!
Conseguiches chegar ó top 6 de Beast Games.
- Sube. - Ven.
- Rapaces. - Parabéns.
Estou orgulloso.
- Moitas grazas. - Ven acó.
- Non estou enfadada. - Síntoo.
Non pasa nada.
Veña, imos ir indo.
Gardas, collede o diñeiro.
- Hei de dicir… - Eu teño cero.
Non é irónico que precise un exército para levar o diñeiro?
Gardas, imos aló.
Agarda, ti podes volver á cidade.
Non leva nada.
Síntoo.
Gardas, saíde.
- Quérote, Queen. - Quérote.
Os últimos seis.
Vamos!
Mi madriña.
Ó comezo había mil concursantes
e vós derrotástelos a todos.
Un de vós vai gañar eses cinco millóns.
Si!
Vamos!
Seguídeme á final.
- Que chulo. - Xa.
Despedídevos da cidade porque non a ides volver ver.
- Adeus. - Adeus.
Cóidate.
Vexamos quen vai ser multimillonario.
Vamos!
QUEDAN SEIS XOGADORES
Cada decisión que tomastes,
e cada decisión que tomaron os 994 concursantes expulsados,
tróuxovos ata este preciso momento
para que un de vós gañe estes cinco millóns de dólares.
Benvidos á gran final de Beast Games.
Si!
Os seis habedes lembrar que moitas veces durante o programa
vos recordei o gran premio de cinco millóns de dólares.
Cinco millóns de dólares.
Cinco millóns de dólares en xogo.
Estou sobre cinco millóns de diñeiro real,
o premio máis grande na historia dos concursos.
Ata…
agora.
Abride a cortina.
- Que? - Como?
- Traede os outros cinco millóns. - Vale. Que?
- Como? - Jimmy, que fas?
- Lume! -Veña.
Agora hai dez millóns de dólares.
Que credes que imos facer?
Os dous son para un de nós?
Se gaño dez millóns… Mimá.
Pois si. Isto cámbiao todo.
Non te me poñas diante.
Vouche pasar por riba, verás.
Mans á obra.
Isto cambiaríame a vida por completo.
Imos ter que loitar o dobre porque é o dobre de cartos.
Como algúns xa adiviñastes,
un de vós podería gañar dez millóns no canto de cinco.
Ollo que dixen "podería". Chandler, adiante.
Dentro desta maleta
hai unha moeda.
Se algún ten a afouteza suficiente para lanzala ó aire,
estará escribindo o seu nome nos libros de historia
porque nunca ninguén intentou facer o que imos facer nós.
Coma sempre, hai que escoller cara ou cruz.
Se acerta,
duplicarei o premio a dez millóns de dólares.
Pero se falla,
o premio quedará en cinco millóns
e será eliminado.
Queredes dar un paso adiante, lanzar a moeda
e duplicar o que xa era o premio máis grande da historia?
Ou ides ó seguro?
Non lanzar a moeda e esquecer todo o que dixen sobre os dez millóns.
De tolos.
- Que facemos? - Tío.
Quero que a toquedes.
Esta é a cara.
E esta a cruz.
Non morde.
- Este corazón non ten medo. - Non?
Vaste animar?
Xa veremos.
Síntea.
Se gañas…
mimá, dez millóns.
É imposible gastar tanto diñeiro. Que che parece?
Vala lanzar?
A ver, saíume ben no cubo.
Imos lanzar unha moeda.
Os dous coa mesma cara gañan.
- Mimá. - Grazas a iso saín.
É tentador.
Dez millóns.
Imaxínalo?
Que farías con dez millóns?
Agora mesmo non podo pensar.
Isto é cruz?
- Si. - Isto é cruz.
Que medo.
Vou pór a moeda no seu sitio.
O seguinte que toque esta moeda será para lanzala por dez millóns.
- Listos? - Vamos.
Imos ver se alguén quere lanzar a primeira moeda que vale dez millóns
na historia da humanidade.
Tedes dez minutos para decidilo.
A primeira persoa en tocala deberá lanzala.
Que comece o tempo.
Vide aquí, rapaces.
Que dicides?
Somos un equipo, quero escoitar a vosa opinión.
Creo que quen a lance vai ter vantaxe.
Lanzar unha moeda por dez millóns.
Nunca se fixo antes.
Alguén ten que ser o primeiro.
Pase o que pase, o mundo enteiro verá isto.
Cando a toquei, souben que non era para min.
- Entón, ti nada? - Paso.
Alguén tivo un presentimento?
A min dime que non o faga.
E por iso non o vou facer.
Non é que queira facelo,
pero quería dicirvos
que sinto que vai saír cruz.
- Creo. - En serio?
Non sei se significa algo.
- Se alguén quere intentalo. - Alguén ten dúbidas?
- Eu teño dúbidas. - Eu tamén.
- Perdoa, fillo.
Eu teño dúbidas.
Deu un paso adiante.
A ver…
Vouche dicir o que sinto.
Lancei unha moeda ó aire para saír do cubo.
Dixen que saía cruz.
De verdade…
De verdade penso que podo.
- Podo facelo. - Ben.
Vou dicir cruz.
- De veras? - Lume!
Lume! Dío sen medo.
- Si. - Si?
Se é o que sentes, non o dubides.
Confía en ti.
Todas intentan convencelo para que o faga
porque non che convén ser quen lance a moeda.
O ideal é que o faga outro
e que ti recollas os froitos do premio de dez millóns.
Gañar dez millóns lanzando unha moeda ó aire sería incrible.
Xa.
Pero chegar ata aquí
e marchar sen poder loitar polos cinco millóns sería devastador.
Non quero obrigarte,
- pero se é o que sentes… - Xa.
Pero por outra parte,
aquí dentro, digo: "Vas ser…?"
"Vas ser avaricioso?"
Sinto a súa enerxía.
Sinto algo bo, non che vou mentir.
- É bo. - Xa.
Creo que T está a xogar contigo.
Que dis, Jeff?
Está dándolle á lingua. Non nos comas a cabeza.
Non somos débiles, podes aforralo.
Gustaríame verte a ti facelo.
Home, ben sei que si.
Entón, que?
Todos queren que o fagas.
Tendo en conta todo o que fixeches, vaiche saír ben.
- Seino, pero antes teño que sentilo. - Lembrade que non é obrigatorio.
Se o fago, non terei medo.
Teño que sentilo.
Sería incrible competir por dez millóns.
Se gaño dez millóns…
Saíume ben no cubo.
Isto cámbiao todo.
Isto cambiaríame a vida por completo.
Valo facer?
- Ai, mi madriña! - Colleuna!
- Díxenvolo. - Mimá.
- Gage! - Si, Gage!
- Gage! - Sabíao.
Pensaba que ninguén ía facelo.
Que ben!
Cheguei ata aquí, Jimmy.
- Chegamos ata aquí. - Si.
Depende da moeda que eu perda cinco millóns
ou que o 974 sexa eliminado.
- Agora ti asumes o risco. - Si.
Aínda que outros tamén quixeran facelo.
É o momento de arriscar.
- Si. - E vaia se non arriscas.
Tes un 50 % de probabilidades de ir para a casa
e un 50 % de probabilidades de sumarlle cinco millóns ó premio.
Elixo cruz.
- Cruz. - O lanzamento dos dez millóns.
Cruz.
Imos aló.
- Depende de ti. - Cruz.
Subtítulos: Alba Méndez Iyuno